বিশ্বকর্মা পুজোর সকালে মেট্রো বিভ্রাট! গ্রিন লাইনে বন্ধ পরিষেবা

কলকাতা: হাওড়া ময়দান থেকে সল্টলেক রুটে মেট্রো বিভ্রাট (Metro Problem) । যান্ত্রিক গোলযোগের কারণে বন্ধ গ্রিন লাইন(Greenline) পরিষেবা। প্রায় ১৫ মিনিট ধরে আপ ও ডাউন লাইনে বন্ধ ছিল মেট্রো পরিষেবা। বিশ্বকর্মা পুজোয় এমনিতেই রাস্তায় যানবাহনের সংখ্যা কম। তার উপর মেট্রো বন্ধ হওয়ায় প্রবল সমস্যায় যাত্রীরা।

সিগন্যালিং-র সমস্যার জেরে এই মেট্রো বিভ্রাট বলে জানা গিয়েছে। প্রায় ১৫ মিনিট ধরে বন্ধ গ্রিন লাইনে মেট্রো। হাওড়া ময়দান থেকে সেক্টর ফাইভ পর্যন্ত মেট্রো বন্ধে চরম সমস্যার মুখোমুখি যাত্রীরা। কারণ, এই মুহুর্তে অত্যন্ত গুরুত্বপূর্ণ এখন যাত্রীদের কাছে এই গ্রিন লাইন মেট্রো। সেক্ষেত্রে অফিস টাইমে এই ধরনের বিভ্রাট দেখা যাওয়ায় ভোগান্তিতে যাত্রীরা। জানা গিয়েছে, মেট্রো আধিকারিকরা পৌঁছে তরিঘরি সমস্যা সমাধানের চেষ্ঠা করেন।

আরও পড়ুন: পুজোর মুখে ইংরেজবাজারের আইসি-কে ক্লোজ

তবে, বুধবার বিশ্বকর্মা পুজো। রাস্তা-ঘাটে যান চলাচল নেই স্বাভাবিক ছন্দে। এরই মধ্যে, মেট্রোর সমস্য়া দেখা দেওয়ায় চরম সমস্য়ার মুখে পড়েছেন গ্রিন লাইনের যাত্রীরা।